mteb/NusaParagraphTopicClassification huggingface dataset:
Lamun keur nyieun dahareun, rata-rata bakal dibeakeun pas poe eta langsung. Tapi masak dahareun unggal poe pasti cape jeung leuwih boros. Ku sabab kitu, solusina nyaeta nyieun dahareun nu bisa tahan lila. Salian ti hemat dina sisi pengeluaran, oge dahareun nu tahan lila leuwih praktis. Ngan kudu neundeun hungkul di kulkas jeung tinggal dihanetkeun wae pas keur ngadaharna. Salah sahijina nyaeta endog balado. Endog balado teh salah sahiji dahareun nu tahan lila. Sangkan bisa leuwih awet, pisahkeun endog jeung bagian sambel baladona. Jadi pas keur nyieunna, kumbah endog, godog nepi asak, tuluy tinggal disimmpen endogna kana kulkas. Lamun sambel baladona kudu disimpen kana wadah nu rapet tapi bisa oge diasupkeun ka jero freezer. Pas rek dahar tinggal dipanaskeun jeung campur sambel jeung endogna. Endog balado bisa tahan nepi saminggu.
Hayam goreng dahareun anu ngeunah, lamun keur teu nafsu dahar hayam goreng bisa jadi salah sahiji opsi. Rek anu di goreng, bakar, kuah, resep kabeh. Beuki berkembangna jaman, hayam goreng ayeuna mah aya anu di geprek oge. Hayam geprek nyaeta hayam nu geus di goreng tuluy di geprek jeung di campur sambel, loba oge varian sambelna aya sambel tarasi, sambel hejo, sambel dadakan, sambel matah, jeung sajabana. Biasana di sababaraha gerai disadiakeun oge level sambelna, ti level hiji nepi lima. Kusabab urang pecinta lada, jadi lamun meuli hayam geprek teh sok level nu paling luhur, lantaran ngarasa ka tantang. Beres daharna biasana sok langsung nyeuri beuteung.
Ampir kabéh geus ngalaman stress. Nanging, kaayaan ieu teu kedah diidinan nyered. Sangkan setrés teu terus ngabalukarkeun masalah kaséhatan, aya rupa-rupa cara gampang pikeun nungkulan stress nu bisa Anjeun pigawé. Stress mangrupikeun kaayaan anu umum pisan. Dina kaayaan normal, setrés tiasa gaduh dampak anu positif, contona ngabantosan anjeun damel langkung gancang nalika anjeun kedah ngarengsekeun tugas sateuacan deadline. Samentawis panyebab setrés teu acan direngsekeun, laksanakeun hal-hal ieu pikeun ngatasi setrés sareng ngajantenkeun pikiran langkung santai:

1. keluhan Express
Suppressing parasaan bisa stress anjeun kaluar. Éta langkung saé pikeun ngaleungitkeun beban ku ngémutan sagala hal anu aya dina pikiran anjeun ka jalma anu pangdeukeutna atanapi psikolog. Percanten ka abdi, sanggeus sagala keluhan geus dihapus, anjeun pasti bakal ngarasa leuwih hadé.

2. Latihan rutin
Salian sangkan awak leuwih séhat, olah raga ogé bisa ngaleungitkeun setrés. Ku latihan, otot awak anjeun bakal leuwih rileks sarta pikiran anjeun bakal kaganggu sahingga bisa ningkatkeun mood Anjeun.

Anjeun teu kedah ngalakukeun latihan beurat pikeun ngaleungitkeun setrés. Ngan ngalakukeun latihan basajan, kayaning leumpang leisurely atawa sapédah.

3. Ngalakukeun semedi
Meditasi atanapi yoga salami 10-15 menit sareng dilakukeun 4-5 kali saminggu tiasa nenangkeun pikiran anjeun. Ngalakukeun meditasi tiasa nurunkeun tingkat hormon setrés, nyaéta kortisol, ku kituna anjeun tiasa langkung tenang.
Jaman ayeuna dina loba na masalah hirup jeung hiruk pikuk karamean anu sibuk ngajieun urang jadi gampang stress, salah sahiji obar keur stress bisa loba bisa olahraga bisa oge liburan. Nah dina olahraga ekstrem ieu urang bisa meunangkeun duanana. Contohna wae lamun urag miluan olahraga ekstrem arung jeram. Loba nu teu apal bahwa arung jeram ka asup olahraga, batur nyangka yen arung jeram teh wahana. Tapi nyata na arung jeram teh olahraga anu da ngagunakeun tanaga keur ngadayung parahu dina arus anu gede. Olahraga arung jeram efektif ngaleupas stress kusabab bisa bia ngaluarkeun emosi jeung stress na bari gogorowokan na arung jeram na. Saenggeus arung jeram gorowok ngaluarkes emosi biasana urang bisa ngarasa leuwih tenang.
Kuring ngan ukur ngalakukeun latihan di bumi sapertos push-up, pull-up, sareng nganggo hiji dumbbell anu kuring damel sorangan tina semén. Kuring latihan rutin kalayan durasi -+30 menit unggal poe.
  Éta hasil tés kuring tina latihan kuring! Abdi hoyong nyarios sakedik sateuacanna yén kuring ngamimitian olahraga, janten waktos éta pandémik Covid anu marak, unggal dinten ngan ukur dipinuhan ku ceramah online sareng maén game, éta mangrupikeun beban, sanés? Wah, teruskeun. Kusabab kuring kaganggu ku kagiatan anu sami, kuring tungtungna ngamimitian browsing sareng ningali tip olahraga di bumi… ieu ogé teu tiasa dipisahkeun tina motivasi anu kuat, sabab kuring baheula kurus, janten kuring henteu yakin pisan ngeunaan beurat kuring dina waktos éta, kitu ti kuring. 'm nyobian pikeun ngaronjatkeun penampilan. Oh hehehehe, beurat kuring sateuacan kuring mimiti latihan ngan ukur 46kg (2020) sareng ayeuna 56kg (2022) saleresna kuring naék 10kg dina ngan 7 sasih saprak kuring ngamimitian latihan sareng saatos éta ngan lirén naék deui, tapi kuring nganuhunkeun pisan sabab nambahkeun 10kg cukup nyieun kuring penampilan kuring hadé katempo.
Kuring karek ngunjungan Rumah Makan Ayam Geprek. Harepan anu dibawa ti imah langsung runtuh kusabab sababaraha hal. Kuring ngarasa sambelna kurang samara. Rasa gurih nu kuduna aya dina sambel geprek eleh ku bau cabe nu kacida nyengatna. Hayamna oge karasa garing keur kuring nu beuki daging nu rada baseuh. Tapi untungna, kakacewaan kuring katutupan ku palayananna nu ramah tur sopan. Minumanna oge kaasup ngeunah jeung seger. Cocok pisan keur ngubaran rasa lada sambelna nu kacida. Tempatna oge beresih. Tempat kokocok oge deukeut jeung meja makanna. Jadi teu kudu deui hariwang poho kokocok. Kuring nyarankeun ka Rumah Makan Ayam Geprek ieu sababaraha hal nu bisa dibenerkeun nyaeta rasa sambelna jeung cara ngagoreng hayamna ambeh masih karasa hipu.
Olahraga mangrupakeun bagian tina pola hidup sehat jeung alusna dilakukeun ku kabeh jelema, kaasup budak leutik. Ngameh budak teh mibogaan kabiasaan hirup sehat. Olahraga kudu diwanohkeun ka budak pas keur leutik keneh. Mun usia 1 nepikeun ka 4 taun, bisa ngajak leumpang, lumpat, jeung luncat. Tapi ulah waka langsung olahraga beurat, kudu dimimitian ku olahraga nu intensitasna hampang heula meh teu ngabebankeun budak. Lamun teu dibiasakeun olahraga keur leutik keneh, hariwangna teh jadi males gerak jeung leuwih milih nonton TV atawa maen game sapoe jeput. Tangtuna gaya hirup kawas kitu teh bakal mibogaan dampak nu awon jang kasehatan engkena. Jadi waktu nu alus jang ngawanohkeun olahraga ka budak nyaeta ti keur leutik keneh.
Upacara Tabuik nyaeta hajatan lokal masarakat Minangkabau pikeun mieling pupusna Hussein bin Ali, incu Nabi Muhammad SAW, dina Perang Karbala tanggal 10 Muharam. Salian ti minangka mepeling pupusna putu Kangjeng Nabi Muhammad saw, ieu upacara oge minangka upacara syukuran datangna bulan Muharam. Upacara ieu dilaksanakeun ku masarakat Minangkabau di daerah basisir Kota Pariaman. Ieu upacara teh mangrupa bagian tina cara masarakat ngarayakeun tradisi Tabuik. Pamarentah geus mikawanoh yen upacara adat ieu mangrupa bagian anu berharga di masarakat. Tradisi ieu geus lila lumangsung, cenah hajatan ieu lumangsung ti abad ka-19 Masehi. Perayaan anu tadina ngan ukur tradisi, kiwari geus robah jadi salah sahiji daya tarik para wisatawan anu rek datang ka Sumatra Barat.
Kaberesihan janten sabagian tina iman. Hartina unggal jalmi anu ngarasa manehna iman ka Alloh jeung rukun iman anu aya genep, manehna oge kedah ngajagi kaberesihan. Ciri-ciri jalmi anu iman nyaeta resep kanu beresih. Boh beresih manehna, boh lingkungan sabudereunna. Lantaran dina jalmi anu beresih aya jiwa anu kuat jeung sehat, kahindar ti sagala rupi panyawat. Islam katelah agama anu ngutamakeun pisan kaberesihan. Umat Islam beberesih sahenteuna lima kali sapoe, nyaeta wudhu kanggo lima waktos sholat. Lamun bade ngalaksanakeun sholat, awak urang, pakean urang, pikiran urang, jeung tempat urang sholat kedah suci tina hadats leutik jeung hadats gede. hadats nyaeta sagala rupi najis sapetos kotoran.
Nalika kuring kuliah di Jogja taun 2016, inténsitas kuring lalajo maén bal ngurangan. Tapi di Jogja kuring mimiti lalajo timnas, tepatna laga uji coba ngalawan Viétnam dina persiapan AFF 2016. Laga éta dilaksanakeun di Stadion Maguwoharjo, dina hujan ngagebrét kuring kagum ku stadion. sarta ngarasakeun jero stadion. Sajeroning kuliah, kuring kungsi nganjang ka sababaraha stadion di Yogyakarta, diantarana Stadion Maguwoharjo, Stadion Sultan Agung, Stadion Mandala Krida genep, jeung Stadion Mochammad Soebroto di Magelang. Malah jadi suporter tim tamu mah asa di Jogja mah. Aya sensasi anu béda nalika ningali langsung. Abdi resep pisan suasana di stadion anu rame sareng bungah, khususna nalika tim kareueus nyitak gawang sareng ngéléhkeun lawan. Sanajan tim ngalaman draw jeung éléh, éta teu ilahar kudu sedih. Salian ti nonton pertandingan, urang ogé disuguhkeun atraksi ti stan anu nampilkeun koreografi sareng bandéra raksasa. Nalika kuring aya di tribun pendukung, kuring ogé nyanyi pikeun ngadukung kareueus tim (nyanyi mangrupikeun hal anu jarang kuring lakukeun, tapi di stadion kuring nyanyi sacara ekspresif). Nepi ka ayeuna, kuring masih boga kahayang pikeun lalajo maén bal di stadion.
Hiji poe, aya raja nu mutuskeun jang ngulilingan kota. Tiap manehna ngaliwatan tempat anu beda, kabeh jelema bakal buru-buru manggihanna. Tapi pas raja ngaliwatan hiji tempat, manehna ninggali lalaku nu geus kolot, lalaki eta teu merhatikeun kasumpingan raja jeung tetep sibuk jeung pagaweanna. Raja tuluy ngadatangan lalaki eta jeung nanya naha manehna teu milu gabung jeung batur jang mangihanna. Lalaki eta ngajawab, saacan anjeung aya raja sejen nu pernah ngaliwatan tempat ieu kabeh ngumpul jeung ninggali oge. Tapi sababaraha poe saenggeusna manehna maot jeung dimakamkeun di hiji tempat. Tuluy aya banjir nu gede di daerah eta nu nyebabkeun kuburan eta pacampur jeung tulang-tulang nu sejen. Pesan moralna pas urang maot, urang kabeh bakal katinggali sarua di mata Allah SWT euweuh jabatan, harta, oge sagala hal nu sejenna.
Salah sahiji sasatoan laut anu pangaosna mirah nyaeta kerang hejo. Kerang hejo hirup dina cai anu teu pati jero. Kerang hejo biasana ngadahar plankton. Kerang hejo biasana dipasak make bungbu saos padang. Masak kerang hejo kedah ati-ati kedah dikumbah sing beresih ngarah bakterina leungit. Ngadahar kerang hejo tiasa ningkatkeun ingetan. Kerang hejo tiasa dipeser di pasar atawa biasana aya nu ngajual kerang anu tos asak, dijual dua rebuan sabungkus. Aya nu ngajual kerang anu tos teu aya cangkangna tapi pasti pangaosna langkung awis. Lamun urang bade emam kerang saena mah tong seeur teing, kusabab aya kandungan selenium anu bakal nyebabkeun nyeri kana patuangan.
Udang mangrupa salah sahiji sumber gizi anu alus pisan pikeun awak sahingga sing saha waé anu ngadahar udang bakal meunang rupa-rupa mangpaat.Udang bakar madu ieu mangrupikeun katuangan anu dipikaresep ku seueur jalma kusabab raosna nikmat sareng lezat, salain éta kandungan gizi anu aya dina udang ieu ogé seueur pisan sareng tiasa ngajantenkeun awak sehat. Rupa-rupa mangpaat udang bakar madu ieu rendah kalori, nyaéta, hiji udang ukuran sedeng ngandung kurang leuwih 7 kalori. Lamun didahar dina jumlah badag bakal nyadiakeun ngan 85 kalori. Udang ngabogaan kandungan cai anu loba di sagigireun udang ogé ngabogaan kandungan protein anu gede kalawan kandungan karbohidrat anu saeutik.
Yamko Rambe Yamko dipikawanoh minangka salah sahiji lagu daerah di Indonésia hususna ti Papua. Mangpuluh-puluh taun, lagu ieu geus jadi jati diri urang Papua. Yamko Rambe Yamko sinonim pisan jeung Papua sarta dianggap lagu anu asalna ti eta wewengkon. Tapi, akhir-akhir ieu timbul polemik sabab lagu ieu diklaim lain urang Papua, malah lirik atawa basana teu dipikanyaho ku urang Papua. Nyatut tina jurnal Perbandingan Unsur Musik jeung Pendahuluan Lagu Yamko Rambe Yamko, Susunan Agustinus Bambang Jusan sareng Budi Susanto Yohanes, ieu lagu teh disangka hasil modifikasi tina lagu Afrika. Yamko Rambe Yamko mimiti dipintonkeun ku penyanyi asal Papua nu ngaranna Corry Rumbino. Manehna ngalagukeun waktu miéling poe kamerdekaan RI di Istana Negara awal taun 1960-an.
Abdi hoyong ngajak urang sadayana pikeun ngahampura sareng rukun. Sabage tatangga urang kudu bisa silih ajenan jeung narima kana beda pamadegan, sangkan lingkungan urang bisa leuwih harmonis. Meureun urang geus miboga beda atawa konflik antara urang, tapi kuring yakin yen urang sadayana tiasa ngahampura silih tur mimitian deui kalawan leungeun kabuka. Hayu urang ngawangun deui kapercayaan sareng kebersamaan diantara tatangga urang. Kuring ngarti yen kadang urang bisa menyakiti ku lampah atawa kecap nu kirang pikaresepeun ti tatangga urang. Najan kitu, salaku sawawa, abdi yakin yen urang bisa silih hampura tur diajar ngartos unggal lianna. Salaku tatangga anu hade, urang kedah diajar ngahampura sareng ngabantosan batur. Upami urang tiasa ngahampura, maka urang tiasa ngamimitian deui hubungan urang sareng ngawangun lingkungan anu langkung positip.
Mun nuju di lembur mah abdi teh sok seneng pisan, sabab sagala dahareun teh aya wae jeung deuih kualitasna nu alus. Loba keneh dahareun di desa mah anu ngahaja meunang ngolah sorangan jeung bahan na ge meunang melak sorangan make sistem organik. Jadi, dahareun teh bersumber tina bahan nu sehat jeung bergizi. Malahan mah mun hoyong lalab ge sok ngadadak ngala tina buruan atawa ti kebon, jadi sok saleger keneh mun rek dituang teh. Tuluy deungeun sangu nu dipasak na oge teu reka-reka, cenderung make bahan saayana jeung diolah make proses nu leuwih aman. Mantak sok sono pisan ka tuangeun nana mun nuju di tanah rantauan teh.
Aya tujuh golongan anu bakal meunang lindungan ti Alloh di poe kiamat, poe di mana kabeh manusa hariwang lantaran manehna teu yakin bakal asup surga atawa naraka. Tujuh golongan eta nyaeta anu kahiji jalmi anu tiasa adil nalika manehna dipasihan amanah janten pamingpin. Matak lamun urang keur dipasihan tugas janten pangingpin teh ulah sangeunahna, komo lamun janten presiden anu mingpin hiji negara. Golongan kadua nyeta budak ngora anu fokus ibadah ka Alloh. Budak ngora teh gaduh awak anu jagjag jeung sumanget anu badag, lamun dipake ibadah ka Alloh bakal janten jalmi anu sholeh. Lantaran seeur pisan budak ngora anu malah ngalakukeun sakahayang manehna.
Baheula kuring pernah ngalaman kajadian anu bikin kesel. Nalika kuring nulis skripsi baheula, kuring sering ngagarapna bari ngagolér dina ranjang kuring. Poé éta kuring poho nunda deui laptop kuring dina meja belajar, jadi laptopna teh masih dina kasur sarta kuring ninggalkeun eta leptop tuluy indit kuliah. Sanggeus balik ti kampus, kumaha teu reuwas kuring manggihan yén adi kuring keur saré dina ranjang kuring jeung baseuh ranjang ku ompol, komo parah, cikiih na beunang kana laptop kuring. Kuring ambek pisan harita mah, tapi da adina mah alit keneh, janten teu tiasa nyentak. Sababaraha poé laptop kuring teu bisa dihurungkeun, kuring panik lantaran sieun data skripsi kuring ogé leungit. Ahirna ku kuring dibawa ka bengkel laptop, untungna sanggeus saminggu perbaikan laptop kuring bisa hurung deui sarta data skripsi kuring aman.
Salah sahiji lapak jualan abdi nyaeta dina marketplace nu aya di Facebook. Nu meserna lumayan seueur sabab ibu-ibu ge sok maraen Facebook. Cara jualanna ge simpel pisan. Mimiti, jieun postingan di marketplace jiga postingan status biasa. Tangtukeun oge harga jualna, cantumkeun dina postingan nana. Tuluy tambihkeun deskripsi dagangan nana. Geus kitu mah tinggal tangtukeun lokasi jualanna. Tuluy tinggal klik tombol posting. Engke ge sok aya nu mesen lewat reply postingan atawa langsung ngainbox. Aya oge kolom chat jang nawar harga atawa COD-an. Lumayan gampil jeung teu riweuh dagang dina marketplace Facebook mah. Fiturna nu gampang ge jadi pilihan sagala kalangan.
Kentang goreng janten kadaharan anu tangtos pasti aya di sagala restoran cepat saji. Saleresna gampil nyieun kentang goreng teh, tapi cara nu leres nyieun kentang goreng teh siga kieu. Mimiti sipakeun heula bahan-bahanna sapertos kentang, uyah, cai, sareng minyak goreng. Kentang nu dianggo kudu dibersihan heula dina cair nu ngalir, saaatos bersih kentang dikeretan saluyu sareng kahayang arurang, biasana mah dikeretan panjang-panjang siga balok. Saatos eta kulub kentang dina cai nu ngagolak kira-kira 10 menitan. Saatos kitu antepkeun heula kentang di jero freezer. Sateuacan digoreng kentang tadi teh kudu digaringkeu heula make tisu, teras digoreng nika warnana kakonengan. Ahir, purulukan uyah ka kentang nu tos diangkat.
Tipung aci mangrupakeun tipung anu tiasa didamel rupi-rupi kadaharan anu gampil diolahna. Salah sahiji kadaharan anu bahanna ti tipung aci anu kasohor nyaeta cilok atawa aci dicolok, cara ngadamel cilok hampir sami sareng ngadamel cimol, bedana cilok mah ditambihan tipung tarigu jeung cilok mah dikulub atawa diseupan. Cara ngadamelna nyaeta kahiji campurkeun tipung aci jeung tipung tarigu anu takaranna hiji banding hiji, janten upami urang ngangge saparapat tipung aci, tipung tariguna oge kedah saparapat. Upami atos tong hilap dipasihan bumbu uyah, lada, jeung penyedap, bisa oge ditambihan bawang daun. Teras dicampurkeun ku cai ngagolak, digalokeun nepika kacampur adonan nana. Terakhir tinggal dibuleud-buleud jeung diseupan.
Sidharta Confucius nyaeta saurang filsuf Cina Kuna anu lahir taun 551 SM. Anjeunna ngembangkeun ide-ide moralitas, kamurnian, sareng bebeneran anu janten dasar pikeun budaya Cina. Anjeunna oge ngembangkeun hiji sistem etika anu fokus kana cinta, pangakuan, jeung bakti. Karyana anu paling kasohor nyaeta The Analects, anu ngajarkeun moralitas, bakti sareng kasaimbangan. Anjeunna ngajarkeun yen unggal jalma kedah hormat ka batur, ngakuan hak-hakna, sareng hormat kanu hukum sareng kasucian. Anjeunna oge ngajarkeun yen sadayana kedah hormat sareng ngahargaan batur, lantaran dina prosesna, aranjeunna bakal ngahontal kasaimbangan sareng kaharmonisan. Anjeunna janten tokoh penting dina budaya Cina sarta geus masihan seeur pisan pangaruh sababaraha budaya sakuliah dunya.
Hotel Grand Dafam nyaeta hotel bintang 4 nu kabilang enakeun. Enakeun na tina segi fasilitas, jiga wifi na nu jaringanna kuat, kaberesihan kamar nu teu diragukeun deui, AC nu lancar, kamar mandi nu bareresih tur sareungit. Aya oge fasilitas jacuzzi nu bisa diakses 24 jam. Tempat fitness nu alat-alatna kabilang lengkap jadi daya tarik oge dina ieu hotel. Tuluy oge aya kolam renang nu saking beresihna kudu make baju renang. Ngan, disisi kaleuwihan nana, aya oge kakuranganna nyaeta tina segi pelayanan. Contona wae basa di resepsionis, kadang pagawe na teh sok mere tingkat karamahan nu beda. Kanu bajuna rapih mah dipupujuhkeun dugi kana lift, ai nu penampilan na biasa wae mah mun nanya ge sok rada hese ngajawabna. Tah ieu teh kuduna jadi pr, sabab fasilitasna nu sakitu alus kudu kaganggu ku pelayananna nu kurang saimbang.
Dini resep pisan maen luncat skipping. Anjeunna boga hiji skipping paporit. Dina hiji poe skipping Dini ruksak ku lantaran diinjeum ku babaturanna, talina putus jeung teu bisa dipake deui. Dini sedih pisan sabab geus sababaraha poé teu bisa ulin luncat skipping. Kusabab kitu manéhna nyisihkeun duit saku pikeun nabung keur meuli skipping engké. Bari nungguan duit tabunganna, bapana Dini nyobaan napelkeun tali anu pegat ku lem, sangkan Dini masih bisa maen sanajan talina gampang pegat. Sanggeus ngadagoan sababaraha minggu, ahirna tabungan Dini cukup keur meuli skipping anyar. Dini bungah kacida, unggal poé bisa maen luncat deui.  Ti harita Dini jangji bakal ngurus bener eta skipping.
Olahraga saacan aktivitas teh penting pisan. Ieu geus dilakukeun 3 bulan terakhir karasa pisan bedana. Anu tadina sok tunduh jeung leuleus, mun olahraga heula mah cenghar weh awak teh jeung sumanget. Teu kudu olahraga nu beurat-beurat, cukup olahraga leumpang salila 30 menit di waktu isuk-isuk bakal karasa mangpaatna, utamana sapoe eta awak teh sanajan dipake beubeuratan tapi karasa hampang. Atawa mun teu sempet mah, urang bisa ngalakukeun olahraga ieu pas indit ka trmpat gawe ku cara teu make kendaraan, tapi leumpang. Atawa mun rada jauh bisa make sapedah. Jadi saimbang sehat ongkoh, dampak kana gaer ge positif. Tangtuna leuwih alus mun dilakukeun sacara konsisten.
Tina 9 gol nu dihasilkeun di pertandingan ka-2 ieu, 8 na teh dicetak tina open play nyaeta permaenan terbuka. Ngan hiji tina situasi bola paeh nyaeta pas pinalti. Artina kakompakan ti para pamaen timnas U-16 jauh leuwih alus di pertandingan ka-2 ieu tibatan pertandingan mimiti ngalawan Filipina anu mana para pamaen saukur bisa nyetak 2 gol sanajan meunangkeun belasan peluang nu bahaya. Jadi salian ti kakompakan anu mulai alus, ketenangan ti para pamaen katinggali leuwih alus deui di pertandingan ka-2 ieu lantaran loba pisan peluang nu maranehna sabenerna meunang tina kotak pinalti jeung bisa maranehna konversikeun, artina konversi ti para pamaen timnas U-16 ieu di pertandingan ka-2 jauh leuwih alus.
Laptop sanajan jarang dipake tetep kudu diberesihkeun, ieu kaalaman ku urang nu laptopna geus tara dipake sabab urang geus boga laptop anyar. Pas muka laptop teh loba kebul jeung tombol-tombolna aya sababaraha nu hese dipencet sabab kebul eta geus asup kana sela-sela tombol laptop, sahenteuna kudu diberesihan keyboard laptop teh dua minggu sakali, tuluy kipasna oge kudu diberesihan paling minimal sakali sabulan, cara ieu ku urang geus diterapkeun jeung hasilna masih lancar nepikeun ka ayeuna sanajan sakali-kali dipakena. Sanajan kudu mindeng perawatan, tapi biayana leuwih murah tibatan mun laptop ruksak kudu dibenerkeun, biayana leuwih ti biaya ngarawat tadi. Sabab kudu loba komponen nu kudu diganti tungtungna mah malah leuwih mahal.
Taurat dikenal salaku kitab suci urang Yahudi. Dina agama Islam, Taurat mangrupa salah sahiji kitab Allah anu wajib diiman jeung aya dina rukun iman, nyaeta Iman ka Kitab-kitab Alloh. Agus Salim Chaniago ngaliwatan tulisan “Iman ka Kitab Allah” dina tulisan Sumber Belajar Kemendikbud ngajelaskeun, kitab-kitab Alloh diturunkeun dina waktos anu beda. Sadaya kitab anu diturunkeun ku Gusti Alloh, sambungna, ngandung ajaran dasar anu sarua, nyaeta ajaran tauhid, anu bedana ngan dina hal syariat anu diluyukeun jeung jaman jeung kaayaan masarakat harita. Dicutat tina Pengantar Ilmu Tauhid (2019) karya A. Muzammil Alfan Nasrullah, kitab Taurat diturunkeun ka Nabi Musa di Gunung Sinai atawa Tursina (Mesir) dina abad ka-12 SM.
Minggu kamari pikeun ngeusian poé libur kuring ngalakukeun hobi kuring, nyaéta masak. Poé éta hujan teu eureun-eureun, jadi ngeunah dahar haneut. Kuring mutuskeun masak kwetiaw goreng. Masak kwetiaw goreng téh gampang, teu leuwih ti 15 menit. Mimiti na urang ngan ukur perlu meuli jeung  nyiapkeun bahan- bahan saperti kwetiaw salaku bahan utama, aya ogé sayuran, nyaéta sawi jeung tauge, lajeng nambahkeun bahan pelengkap kayaning endog, bakso jeung sosis. Kusabab kabeh bahan bahan kwetiaw geus aya di imah kuring jadi kuring teu kudu meuli, jadi langsung weh mulai masak. Urang mulai masak di bantuan ku adi kuring, kuring nyiapkeun bungbuna sedangkeun adi kuring mantuan ngereutan bakso, sosis, sayur jeung cabe.
Ayeuna mah seueur teknologi nu bisa ngaringankeun pagawean sapopoe. Salah sahiji teknologi modern dina aspek rumah tangga nyaeta chopper. Chopper mangrupakeun mesin pencacah atawa penghancur makanan. Biasana sok diangge ngacacah daging bahan makanan. Tah, mun baheula mah mun bade ngagiling daging teh kedah ka penggilingan di pasar, ayeuna mah tiasa di imah nyalira make mesin chopper. Jadi, makanan teh bisa dijamin kaberesihan nana jeung kasaksian sagala rupa prosesna, moal kakontaminasi bahan lain. Jadi, yuk biasakeun nyieun makanan nyalira sabab geus loba mesin nu ngamudahkeun dina masak! Sabab ayeuna mah teu apal proses pembuatan makanan jiga kumaha, bisi aya bahan lain nu kacampurkeun. Jadi, yuk biasakeun nyieun makanan nyalira!
Salah sahiji hal nu paling penting diamankeun mun aya potensi terjadi bencana alam teh nyaeta dokumen. Biasana mun aya bencana alam teh sok kalut jeung kaweur, jadi teu inget sama sekali kana dokumen. Padahal, dokumen teh penting pisan kaayaan nana jang nunjang sagala rupa hal dina urusan kanagaraan salaku warga nagara. Mantak, samemeh terjadina benca alam teh, dokumen kedah dihijikeun dina hiji tas supaya gampang dibawana mun keur kaayaan darurat teh. Pasalna, mun dokumen cetak atawa dokumen aslina leungit, bakal hese deui uras-urus kahareupna da katerbatasan bukti. Mantak, dokumen teh kudu pisan diamankeun ti jauh-jauh kaanggalan ayana potensi bencana alam.